బ్యాంకింగ్‌ రంగంలో ఉద్యోగాలకు ముప్పు
- 2022 నాటికి 25 శాతం ఉపాధి కోత
- ఆటోమేషన్‌కు ప్రాధాన్యతతో జాబ్స్‌పై ప్రభావం : నివేదిక
న్యూఢిల్లీ: 2022 నాటికి బ్యాంకింగ్‌, ఆర్థిక సేవల రంగాల్లో 25 శాతం ఉద్యోగాలకు తీవ్ర ముప్పు ఉన్నదని ఫిక్కీ, నాస్కామ్‌, ఈవై ఫ్యూచర్‌ జాబ్స్‌ నివేదిక పేర్కొంది. వినియోగదారులకు సమర్థంగా సేవలందించేందుకు సంస్థలు ఆటోమేషన్‌ను సంతరించుకోవడమే ఇందుకు ముఖ్య కారణమని తెలిపింది. ఐతే 15 నుంచి 20 శాతం మందిని ఇపుడు అందుబాటులోలేని కొత్త ఉద్యోగాల్లో నియమించాల్సి ఉంటుందని వివరించింది.'ఉత్పత్తి, సేవల సామర్థ్యాన్ని పెంచేందుకు బ్యాంకింగ్‌, ఆర్థిక సేవల రంగం సాంకేతికతను అందిపుచ్చుకుంటుంది. సంస్థల్లో రోజువారీ పనుల కోసం రోబోటిక్‌ ప్రక్రియ, ఆటోమేషన్‌ సంతరించుకుంటాయని నివేదించింది. నిబంధనల ఆధారిత ఉద్యోగాలే కాకుండా విజ్ఞాన ఆధారిత ఉద్యోగాల పైనా ఆటోమేషన్‌ ప్రభావం అత్యధికంగా ఉంటుందని ప్రస్తావించింది. ఈ నేపథ్యంలో.. ఉద్యోగులు నైపుణ్యం పెంచుకోవాల్సిన అవసరం ఎంతైనా ఉంది' అని ఈవై ఇండియా ప్రతినిధి అబిజర్‌ దివాన్‌జీ చెప్పారు.బ్యాంకింగ్‌, ఆర్థిక సేవల రంగాల్లో డేటా ఎంట్రీ ఆపరేటర్‌, డేటా వెరిఫికేషన్‌ వ్యక్తులు, టెల్లర్‌, క్యాషియర్‌, అండర్‌ రైటర్‌ వంటి ఉద్యోగాలు ఇకపై ఉండబోవని వివరించారు. వాటి స్థానంలో ప్రస్తుతం లేని సైబర్‌ సెక్యూరిటీ స్పెషలిస్టు, క్రెడిట్‌ అనలిస్ట్‌, రోబో ప్రోగ్రామర్‌, బ్లాక్‌ చెయిన్‌ ఆర్కిటెక్ట్‌, ప్రాసెస్‌ మోడ్లర్‌ ఎక్స్‌పర్ట్‌ వంటి ఉద్యోగాలు పుట్టుకొస్తాయని తెలిపారు.. ప్రస్తుతం భారతీయ బ్యాంకులు రోజువారీ కార్యకలాపాల్లో రోబోలను ప్రవేశపెట్టే యోచనలో ఉన్నట్టు ఆయన విశదీకరించారు.న
మీ స్నేహితులకు రికమెండ్ చెయ్యండి